
Limba tedesca 


Su tedescu (die Deutsche Sprache, das Deutsche ) est una 
limba de sa truma olandesu-germanica de su cambu 
ocidentali de is limbas germanicas de sa familia de limbas 
indo-europeas. 

Est sa limba germanica prus difundia in su mundu a pustis 
de s' ingresu . 

Est s'idioma cun su numeru prus mannu de fueddantis de 
limba mama in totu s'Unioni europea, fueddau che primu 
limba e arreconnotu comente limba ofitziale in Germania, 
in Austria, in Lussemburgu, in Belgiu (cantones orientalis), 
in Liechtenstein e in Isvitzera prus che ateru in sa parti de 
sus innui si fueddat una barianti tzerriada "isvitzeru 
tedescu" ( Schweizerdeutsch ). 

Est fueddau fintzas in unus cantus logus de s'ltalia comente 
su Tirolu de giossu o su Friuli (Val Canale), in aterus logus 
de s'Europa comente in Romania, Polonia (Voivodato di 
Opole), Francia (Alsazia e Lorena), e fintzas in partis de is 
Istados Unidos d'America. 



Isparghidura 


Articulu in nugoresu 


Cun unus 112 millionis fueddantis postus in 38 istadus est una limba pluricentrica che s'ingresu. Ddui funt 
isulas linguisticas in totu is cuntinentis e calincunas esistint giai dae parici seculus. 

Lessicu 


Sa prus parte de sos vocabulos in tedescu benit dae sa camba germanica de sas limbas indo-europeas, 
mancari chi bi nd'apat puru una minoria picadas dae su frantzesu, latinu e, pagora, dae s'inglesu. Est una 
cosa ispantosa chi su tedescu bortet paragulas istranzas fachende impreu de s'imbentarju germanicu ebbia: 
est de gai chi Notker III di Santu Gallu fit resessiu a bortare sos trattaos aristotelicos in tedescu anticu limpiu 
in s'annu de Milli. Oje in die, podimus atzapare pro esempiu Fernseher /'fsen , ze:(e)/ , chi lu cumpdnen 
fern (attesu) e sehen (bier), chi est sa bortada esatta de su faveddu grecu-latinu "televisione". 

A prima ocrada, su lessicu tedescu est malu a cumprender. Tocat puru a ischire chi una parte manna de 
lumenes est una bortada a sa littera dae su latinu. Edduncas, fintzas de manera indiretta, si podet iscumbatare 
s'internassionalidade de sos limbazos, mascamente in su campu de cosas chi pertenen a sa cresia (pro 























esempiu, die Wieder-aufersteh-ung = re-surrect-io ). Fintzas 
sas paragulas chi su tedescu at picau dae su latinu si 
acattan meda prus a s'ispissu de cantu unu si podat isettare, 
pro esempiu niichtern ("a jaunu", dae nocturnus), keusch 
("castu", dae conscius ), die Laune ("s'animu", dae luna), 
die Ziegel (dae tegula), die Pfeife (dae pipa ) oppuru kosten 
(omonimu de gustare e constare), kaufen ("comporare", 
dae caupo, in sardu tzillerarju) e gai sichinde. 

Dialetos de sa limba tedesca 


Sos dialetos tedescos si poden ischirriare in duas 
macro variedades: 



Sa connoschentzia de su tedescu in Europa. 


Su artu tedescu ( Hochdeutsch ): tottus sas allegas 
chi benin dae s'artu tedescu anticu, chi an fattu sa 
roda cunsonantica a su curmntzu de su seculu de 
VI e cumprenden s'artu tedescu anticu, su 

limbazu chistionau fintzas a su 1100, e su tedescu modernu, chin sos dialetos chi fachen parte 
de sos grustios de su "tedescu superiore" ( Oberdeutsch ) e de su "tedescu medianu" 

(j Mitteldeutsch ). 


■ Su bassu tedescu (Niederdeutsch): sos dialetos de sa limba bassu-tedesca ( Plattdeutsch ), 
chistionaos mascamente in sa Germania de su Nord, e cumprenden sos grustios de su bassu 
sassone ( Niedersachsisch ) e de su bassu tedescu de Oriente (Ostniederdeutsch) e su grustiu 
de su bassu francone ( Niederfrankischy. s'olandesu benit dae cughe. 


A s'ispissu si cussiderat "tedescu berdaderu" sa limba chi si chistionat in sas regiones de su Nord, 
mascamente in sa tzittade de Hannover. Custas regiones, chi tando faveddaban su bassu tedescu, oje in die 
tenen una pronimtzia chi si accurtziat meda a s'iscrittu. Custu fachet a manera chi s'allega de inibe si imparet 
in foras: est prus diffitzile, pro un'istranzu chi istudiat su tedescu, a cumprender sos dialetos de su 
Meridione, pro more de su vocalismu e particularidade lessicale chi pertenet a bavaresos, isvevos, austriacos 
e isvitzeros. Mancari tottu, s'istandard est creschende a puntu tale de picare pede meda cuffdrma sos 
dialetos, chi siche sun isperdende semper de prus. Una situassione de diglossia b'at petzi in Isvitzera, naschia 
pro resones istoricas: b'aiat su bisonzu de marcare differentzias contr'a su pangermanismu de su 
natzionalsotzialismu, chi podiat ponner in arriscu meda s'intreghidade isvitzera. 


Aterus progetus 



Wikimedia Commons tenet files chi ligant a: Limba tedesca 


Acapius de foras 

■ (en) Brevi istoria de sa limba tedesca (http://web.archive.Org/web/20010406025508/http://ww 

w.lrz-muenchen.de/~hr/lang/dt-hist.html) 


Bogadu dae "https://sc.wikipedia.Org/w/index.php?title=Limba_tedesca&oldid=146163" 

